_:n901e13e4f97a4ecca632504af58c5ccbxb0
<http://schema.org/articleBody>
"Diyar shugaban kasa, Zahra Muhammadu Buhari, ta bayyana cewa bata iya magana da Hausa ba Sosai.\n\nZahra, ta bayyana hakan ne a wajen taron da gidan radio na BBC ya shirya domin karrama wadanda suka lashe gasar \"Hikayata\" da BBC din suka saba shiryawa duk shekara a babban birnin tarayya Abuja.\n\nShugaban kasa Muhammadu Buhari bafulatani ne daga garin daura dake jihar Katsina yayinda Mahaifiyarta, Hajiya Aisha Buhari, ita ma bafulanar jihar Adamawa ne dake arewa maso gabashin kasar nan.\n\n\"Zan Baku mamaki Sosai saboda bazan iya magana da Hausa ba domin ko a gida idan nayi magana da Hausa babanmu dariya ya ke yi min\" in ji Zahra\n\nTa cigaba da cewa \"Munyi rayuwar makaranta ne da fararen fata sannan kuma muna hada Hausa da turanci ne idan muna magana a gida\"\n\nA qarshe ta bayyana cewa yawanci a gida suna magana ne da fulatanci Wanda hakan yasa Hausa take yi mata wahala."
<https://hausa.leadership.ng/ban-iya-hausa-ba-sosai-inji-zahra-buhari/>